钦定古今图书集成/理学汇编/学行典/第062卷 > 王阳明集 > 《与戴子良书》
## 钦定古今图书集成/理学汇编/学行典/第062卷 > 王阳明集 > 《与戴子良书》

汝成相见于滁，知吾兄之质，温然粹纯者也。今兹乃
得其为志，盖将从事于圣人之学，不安于善人而已
也。何幸！何幸！有志者事竟成，吾兄勉之！学之不明，已
非一日，皆由有志者少好德。民之秉彝，可谓尽无其
人乎？然不能胜其私欲，竟沦陷于习俗，则亦无志而
已。故朋友之闲，有志者甚可喜。然志之难立而易坠
“也，则亦深可惧也，吾兄以为何如？”宗贤已南还，相见
且未有日。京师朋友如贵同年陈佑卿、顾惟贤，其他
如汪汝成、梁仲用、王舜卿、苏天秀，皆尝相见，从事于
此者，其馀尚三四人。吾兄与诸友处，当自识之。自古
有志之士，未有不求助于师友。匆匆别来，所欲为吾
兄言者，百未及一。沿途歆叹雅意，诚切怏怏相会未
卜。惟勇往直前，以遂成此志是望。